 Proza - : - La noi, de ce nu vine Mos Craciun? de Florentina-Loredana Dalian : - La noi, de ce nu vine Mos Craciun? de Florentina-Loredana Dalian"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Mirare ... (Poezie) > Tablou cu... (Poezie) > Razboi ... (Poezie) > Liniste ... (Poezie) > Scrisoare de... (Proza) > Ostrov 17 ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14085582 La_noi,_de_ce_nu_vine_Mos_Craciun' > Vizionari: 1798 > La noi, de ce nu vine Mos Craciun? proza [ ] - - - - - - - - - - - - - - - - - - - - - - - - - de Florentina-Loredana Dalian [Florinel ] 2015-12-27 | | - ileanaaa, n-auzi ca plange ala micu'? Du-te de vezi ce-are! Mda, plange ala micu'! De parca zici ca l-am facut eu. i-o fi si lui foame, ca cine stie de cand n-a mai mancat. - Ma duc, mama, stai sa termin de mestecat mamaliga! Or fi si case in care se mananca si altceva de Craciun, decat mamaliga cu fasole si muraturi. Cu siguranta sunt, ea stie, ca la cei saisprezece ani, a apucat sa mai scoata nasul in lume. astia mici nu prea stiu, ei cred ca asa e normal, ca asa se traieste. Ca e normal sa te intrebi in fiecare zi ce vei manca maine. Mai capata cei mici la biserica, mai aduce taica-su cate-un ciur de malai, vreo felie de sunca, atunci cand are chef sa munceasca pe la vreunul prin curte. Prea rar, ca "el nu-i sluga", si-apoi, decat sa-i zvarle aia ceva de mancare, mai bine o sticla de tuica. Macar cu aia mai uiti. Uiti ca ai sase copii care trebuie hraniti, imbracati, incaltati, ca ai nevoie de lemne de foc. Ca maine vine si-al saptelea. Sa fie sanatos! Copiii sunt dar de la Dumnezeu. Auzise ea undeva formula asta si, cand se uita in ochisorii lor senini, chiar credea ca-i asa. Dar parintii ei de ce nu stiau sa pretuiasca darul? Nu le spusese nimeni ca darurile de la Dumnezeu trebuie cinstite, nu batjocorite, lasate in voia sortii, umilite, chinuite, infometate, trimise la cersit, puse sa aiba grija unele de altele? stia ca n-ar trebui sa-si judece parintii. Dar cum sa nu-i judeci, cand stomacul ti-e gol de doua zile, cand iti e rusine sa iesi din casa, sa mergi zdrentaros la scoala printre colegi bine imbracati, cand astepti la mila altora? il auzise ea pe preot zicand ca trebuie sa-ti cinstesti parintii. si nu ca n-ar fi avut dreptate. Dar ar fi vrut sa-l intrebe de ce nu le spune si lor sa-si cinsteasca odraslele. Nu l-a intrebat, asa, dintr-o sila, fiindca se astepta la o predica, ori ea nu de predici ducea lipsa. Cand toata ziua ii stergi la fund p-ai mai mici, cand ti se rupe inima de mila lor ca le e foame, ca n-au de niciunele, nici macar cu ce sa se joace, cand te gandesti cum sa faci ca din amarata aia de bursa de la scoala sa le faci si lor parte macar de niste turta dulce si ceva eugenii, cand stai cu inima cat un purice sa nu-ti ceara tata bani de bautura, sau mama de medicamente, cand treci prin toate astea, nu-ti mai trebuie lectii de viata de la nimeni. Le-ai spune ca n-au invatat ei din toate cartile alea ale lor, cat te-au invatat pe tine saisprezece ani de saracie. Dar nici asta nu poti sa le spui, ca saracul e umil si n-are grai in fata altora mai ajunsi, chiar daca nu-s cu altceva mai presus decat el. Asa cum ea nu indrazneste la scoala sa-si contrazica vreo colega sau vreun coleg, chiar si atunci cand e sigura ca are dreptate. Saracia e cea mai buna scoala a smereniei, dar si cel mai mare dusman al demnitatii umane. - Da-te, Anita, sa nu te frig cu tuciul, stai sa rastorn mamaliga! - Da', ileana, eu vreau sa te-ntreb ceva. - Pai, ce mai stai, intreaba! - Da' mi-i rusine sa te-ntreb. - Atunci nu-ntreba! - Da' vreau sa te-ntreb. - Atunci intreaba si nu ma mai zapaci! - ti-am scris intrebarea aici, in bilet. i-l azvarli pe masa si fugi afara. ileana lua biletul curioasa si-l desfacu. Ramase tintuita, cu tuciul intr-o mana si biletul in alta, cu privirea dusa prin ochiul de geam prin care intrezarea farame din alta viata, dintr-un alt fel de trai. Ramanea de multe ori cu privirea dincolo de realitatea casei acesteia, daca se poate numi casa o cocioaba cu o singura camera si-o polata, in care se-adaposteau opt suflete. "La noi, de ce nu vine Mos Craciun?" Asta o-ntrebase Anita in bilet. intreaba-i pe ma-ta si pe tac-tu!, ii venise primul gand. Apoi, isi aminti ca ea n-are nicio vina, ca si ea, ca si cei patru baieti. Ce sa-i raspunda? Anita avea opt ani, inca mai credea in Mos Craciun, de care auzise la gradinita si la scoala. Da' cum nu venise? Venise si la ei. Anul trecut le mai adusese un fratior. O gura in plus de hranit, alte tipete care o-mpiedicau sa-si faca lectiile, ca macar la carte trebuia sa fie si ea in rand cu lumea, daca-n rest arata ca un extraterestru printre ei. Da-i era drag de el, asa frumusel, cu ochisorii lui albastri, mic si sighinas, aratand ca o jucarie stricata. Poate-ar trebui sa lase rusinea si sa se duca sa-i mai ceara doamnei Maria o sticla cu lapte. Dar nu prea mai avea obraz, de cand maica-sa refuzase s-o ajute la destelenit curtea. Ca si asta-i o cucoana, de zici ca cine stie ce studii ar avea ori din ce os domnesc s-ar trage. ileana definea cu intransigenta atitudinea parintilor ei: lene, nesimtire, iresponsabilitate. Cand ai atatia copii, n-ar trebui nici noaptea sa dormi, sa nu-ti stea mainile si picioarele din munca, sa lucrezi si pe mult si pe putin, ce ti-o da omul, numai sa duci acasa. Da-i mai usor sa te vaiti si sa-ntinzi o mie de maini. - Stai, Georgica, nu mai plange. Lasa ca ti-oi da niste mamaliga, cand se mai raceste. Dar deocamdata, am de raspuns la o-ntrebare. Anita isi lipise nasul de farama de geam, spionand de-afara sa vada daca sora-sa citise biletul. ii facu semn sa intre. - Am vazut ce m-ai intrebat. - si? - si... Mosul vine cu sania, stii, si uneori ... - Sa nu-mi spui ca se-mpotmoleste-n zapada! La alti copii a ajuns. Mi-au spus mie ce le-a adus. si-apoi, unde vezi tu zapada, anu-asta nici n-a nins. ileana, de ce la noi nu vine niciodata Mosul? La scoala, ne-a dat sa-i facem o scrisoare. Toti i-au spus ce sa le aduca, eu doar l-am rugat sa vina. S-aduca ce-o vrea el, numai sa vina si la noi! - Poate-o sa vina, Anita... - Cand??? - Diseara, cine stie... - Ma minti! - Poate nu te mint. Eu de unde sa stiu, ca n-am vorbit cu el. Dar, daca esti cuminte... Stai tu si ai grija de Georgica, eu am o treaba in oras. Se hotarase in timp ce vorbea cu Anita. Nu-i drept sa lasi un copil sa creada ca numai pe el, din cati sunt, pe el si pe-ai lui, nu-l iubeste Mosul. E ca si cum i-ai spune ca pe el nu-l iubeste Dumnezeu. Ori asta e o minciuna. Nici la ea nu venise Mosul cand era mica, dar pe ea n-o interesase. Era alta fire, mai tare, mai razbatatoare, chiar dura cand era nevoie. Viata fusese mult prea aspra cu ea, ca sa se mai mangaie amagitor cu minciuni frumos ambalate. Aflase mult inaintea celor de varsta ei ca nu exista Mos Craciun, ca si cum ar fi stiut dintotdeauna, astfel ca fusese scutita de aceasta deziluzie a copilariei. Dar pe sora-sa nu se-ndura s-o lase sa treaca prin asta. Se va duce la stefan si-o sa-l roage. Dansase cu el la Balul Bobocilor, il placuse si parca simtise ca nici ea nu-i era lui indiferenta. Dar, la fel ca si Mos Craciun, stia ca pentru ea nu exista nici alti "mosi". Voise s-o conduca pana-acasa, dar inventase tot felul de scuze si pretexte si aproape fugise de el, ca sa nu-l lase sa vada gardul daramat, cu izmenele copiilor atarnate pe el. De-atunci il cam ocolea, dar daca era un bun coleg, daca chiar avusese o urma de sentiment pentru ea, n-o va refuza. ii crapa obrazul de-acum cand se gandea ca se duce sa-i ceara, dar stia ca pentru el cateva zeci de lei, poate o suta, nu erau mare lucru. Apoi, ii va promite ca-i va restitui din bursa viitoare. ii va spune adevarul, ce mai conta, oricum cauza era pierduta. Daca va dori, il va duce in mizeria lor, sa se convinga ca nu-l minte. Asta e, in fond rupea o data pisica si gata. De-abia nu mai traia cu-o iluzie. Sunase la usa, cu inima omului dus la taiere. Raspunsese doamna serban si o invitase in casa, nu fara o mimica intrebatoare, mirata. O rugase sa astepte in holul imens al vilei care se insira pe doua etaje. Doamne, ce viata au unii, ce lux, ce frumusete! si bradul, cu luminitele lui. Mi-as dori pentru mine si ai mei macar parterul acestei case. Dar ce zic? Macar o casa curata si decenta, o camera doar pentru mine si Anita, fie ea data si cu pamant pe jos. si cand te gandesti ca cei care traiesc astfel nici macar nu realizeaza ce fericiti sunt! - ileana, ce-i cu tine? De ce n-ai sunat inainte? Poate nu eram acasa... - Eu, stii, mi s-a stricat telefonul, adica... l-am scapat... Ce fac?! iar minciuni? stefan, adevarul e ca eu n-am telefon. N-am avut niciodata. - Cum sa n-ai telefon? Nici macar fix? - Nu. Traiesc intr-o saracie lucie. stiu ca nu te intereseaza, dar are legatura cu ce-am sa-ti spun. De fapt, sa te rog. Suntem sase frati, eu fiind cea mai mare. N-avem de niciunele. Traim intr-o cocioaba la marginea orasului... de-aceea n-am vrut sa ma conduci atunci, dupa bal. Lasase capul in jos. - De ce nu mi-ai spus? Am crezut ca nu ma placi. - Nu-i adevarat. Dar... n-avea rost. Asa... sora mea de opt ani m-a intrebat mai devreme de ce la noi nu vine niciodata Mos Craciun si n-am avut inima... -Destul! Am inteles. Uite, mama pregatise niste pachete pentru copii institutionalizati. Uite-aici, ia cate poti duce si fii un Mos Craciun adevarat. Scuza-ma ca nu te pot conduce, Roxana e la mine, sus. Dupa ce, intelegi? .. dupa ce am crezut ca tu nu... am invitat-o pe ea sa petrecem revelionul si ne-am imprietenit si... - Foarte bine! Oricum, va potriviti mai bine. Multumesc, stefan! As vrea, totusi, sa platesc cumva. Poate din bursa viitoare, sau in rate, te rog sa-mi spui. - Bineinteles c-ai sa platesti. imi vei face tema la matematica tot anul viitor. - Dar tu n-ai nevoie sa-ti fac eu tema, esti bun la matematica. - si daca sunt bun, ce? imi e o lene teribila sa scriu. Asa ramane. Acum, te rog sa ma scuzi. - Desigur. Dumnezeu sa-ti rasplateasca! incepuse ninsoarea. in lumina becurilor, fulgii capatau un dans ametitor, pe care se opri o clipa in loc sa-l priveasca. Bataile inimii nu i se potolisera. Orasul era luminat feeric si toata aceasta feerie vorbea despre o fericire artificala, dar care iti dadea o stare de bine. Viscolea si prin sufletul ei si deodata ii venisera lacrimile. i se amestecau pe obraji cu fulgii topiti, dar ea nu mai simtea nici frigul, nici fulgii, ci doar inima batandu-i a tristete, a regrete, dar si a bucurie. in seara asta va veni Mos Craciun si la ei. Pentru prima data de cand se stiu. Dand cu ochii de gard, reveni la realitate. Acelasi gard darapanat, aceeasi casa-ntr-o rana, acelasi horn schilod prin care arareori iese fum. Ce conteaza? A venit Mosul! intra in polata, apoi deschise usa singurei camere unde se inghesuiau, de regula, toti intr-un pat. Anita plangea intr-un colt, cu sughituri abia auzite, cu pumnisorii la ochi. Georgica adormise, baietii plecasera sa colinde, mamaliga, acum doar pe sfert, intepenise pe masa. Taica-su sforaia intins pe jumatate de pat, maica-sa, pe un scaun, impletea un ciorap, la lumina lampii care scotea un fum greu suportabil. isi aminti feeria de lumini din casa lui stefan si era gata s-o podideasca iar plansul. Dar isi aduse aminte ca, in prezenta celor mai mici, ea nu avea voie sa planga. si-apoi, avea de sters lacrimile Anitei. Se duse la ea. - Anita, de ce plangi? Nu mai plange! Am sa-ti dau o veste minunata! ti-am spus ca ma duc in oras. Cu cine crezi ca m-am intalnit in poarta cand m-am intors? Cu Mos Craciun! - Minti! Mincinoaso! Du-te, sa nu te vad! - Anita, cum sa mint? ia uite ce de pachete am pentru tine! Pentru tine si fratii nostri. Hai sa le desfacem, sa vedem ce ne-a adus? - Pleaca! Esti o mincinoasa! Nu ma intereseaza ce-ai adus in pachetele alea! ileana intoarse ochii spre maica-sa, intrebator. Aceasta, cu un semn din cap, adauga cu voce stinsa: - Las-o, ileana! i-am spus. - Mama! Ce... i-ai spus? - Adevarul. Ca nu exista Mos Craciun. - Ce-ai facuuut?! Strada era luminata de aceleasi beculete, care acum pareau si mai stralucitoare, asa, reflectate in albul zapezii care se asternuse de-o palma. Omatul scartaia usor sub ciubotele ei uzate. Mergea ca sa mearga si inspira aerul rece, pe care il returna apoi sub forma unui abur fin. Ferestrele erau luminate de instalatii care mai de care mai colorate. Parca si stelele se vorbisera sa participe la feeria sfarsitului de an. Se apleca si aduna in maini zapada, o stranse tare pana ajunse bulgare si-l arunca in primul bec pe care-l nimeri. Lumini mincinoase! | index 'pageview'); 